തെരഞ്ഞെടുപ്പിന് മാസങ്ങള് മാത്രം ലഖിംപൂര് തിരിച്ചടിക്കുമെന്ന ആശങ്കയില് ബിജെപി ലഖ്നൗ: ലഖിംപൂര് ഖേരിയില് കര്ഷകര് കൊല്ലപ്പെട്ടതിനെ തുടര്ന്നുള്ള രാഷ്ട്രീയ വിവാദങ്ങള് തെരഞ്ഞെടുപ്പില് പ്രതിഫലിക്കുമോയെന്ന ആശങ്കയില് ബിജെപി. കര്ഷക സമരത്തിന് പിന്നില് ഖലിസ്ഥാന് തീവ്രവാദികളാണെന്ന് സംസ്ഥാന നേതൃത്വം ആരോപിച്ചെങ്കിലും ദേശീയ നേതൃത്വം ഇക്കാര്യത്തില് മൗനം പാലിക്കുകയാണ്. കര്ഷകരുടെ ബന്ധുക്കളെ കാണാനെത്തിയ പ്രിയങ്ക ഗാന്ധിയെ തടഞ്ഞത് അപക്വമായ തീരുമാനമായി എന്ന വിലയിരുത്തലും നേതൃത്വത്തിലെ ഒരു വിഭാഗത്തിനുണ്ട്. ഇതിനിടെയാണ് രാഹുല് ഗാന്ധിയും ബുധനാഴ്ച ലഖിംപൂരിലെത്തുന്നത്. ലഖിംപൂരിലെ അയല്പ്രദേശമായ പിലിഭിത്തിലെ ബിജെപി എംപി വരുണ് ഗാന്ധി കര്ഷകര്ക്ക് പിന്തുണയുമായി രംഗത്തെത്തിയതും പാര്ട്ടിയെ പ്രതിരോധത്തിലാക്കി. സംഭവത്തില് സിബിഐ അന്വേഷണം വേണമെന്ന് ആവശ്യപ്പെട്ട് അദ്ദേഹം മുഖ്യമന്ത്രി യോഗി ആദിത്യനാഥിന് കത്തെഴുതിയിട്ടുണ്ട്. കര്ഷകര്ക്കിടയിലേക്ക് വാഹനമിടിച്ചു കയറ്റുന്ന വീഡിയോയും വരുണ് ഗാന്ധി പങ്കുവച്ചിട്ടുണ്ട്. പാര്ട്ടിക്ക് പരമ്ബരാഗത മേല്ക്കൈയുള്ള കിഴക്കന് യുപിയിലാണ് പുതിയ സംഭവങ്ങള് എന്നതും ബിജെപിയെ അസ്വസ്ഥപ്പെടുത്തുന്നു. കര്ഷക സമരത്തിന് നേരത്തെ പടിഞ്ഞാറന് യുപിയില് മാത്രമാണ് വലിയ തോതിലുള്ള പിന്തുണയുണ്ടായിരുന്നത്. അതാണ് ഇപ്പോള് കിഴക്കിലേക്ക് കൂടി വ്യാപിക്കുന്നത്. 2017ലെ നിയമസഭാ തെരഞ്ഞെടുപ്പില് ലിഖിംപൂര് ജില്ലയിലെ എട്ടു സീറ്റുകളിലും വിജയിച്ചത് ബിജെപിയായിരുന്നു. ബ്രാഹ്മണര്, മുസ്ലിംകള്, കുര്മികള്, യാദവേദ ഒബിസികള് എന്നീ സമുദായങ്ങള്ക്ക് ഭൂരിപക്ഷമുള്ള ജില്ലയാണ് ലഖിംപൂര്. എണ്പത് ശതമാനം പേരും കരിമ്ബുകൃഷിയെ ആശ്രയിച്ചു കഴിയുന്നവരാണ്. വന്കിട സിഖ് കര്ഷകര്ക്കിടയില് സംഭവം വലിയ രോഷമുണ്ടാക്കിയെന്നാണ് വിലയിരുത്തല്. ലഖിംപൂര് ഖേരിയോട് ചേര്ന്നു കിടക്കുന്ന അതിര്ത്തി ജില്ലകളായ പിലിഭിത്ത്, ഷാജഹാന്പൂര്, ഹര്ദോയ്, സീതാപൂര്, ബഹ്റൈച്ച് എന്നിവിടങ്ങളിലും സമരത്തിന്റെ പ്രതിഫലം ഉണ്ടാകുമോ എന്ന ആശങ്കയും ബിജെപിക്കുണ്ട്. മൊത്തം 42 നിയമസഭാ സീറ്റുകളാണ് ഈ ജില്ലകളിലുള്ളത്. ഇതില് 37 ഇടത്തും കഴിഞ്ഞ തവണ ജയിച്ചത് ബിജെപിയായിരുന്നു. കോണ്ഗ്രസുമായി ചേര്ന്നു മത്സരിച്ച എസ്പി നാലു സീറ്റിലും ബിഎസ്പി ഒരിടത്തും വിജയിച്ചിരുന്നു. 2012ല് 25 സീറ്റില് ജയിച്ചിരുന്നത് സമാജ്വാദി പാര്ട്ടിയായിരുന്നു. കര്ഷകരെ വാഹനമിടിച്ചു കയറ്റിക്കൊന്ന സംഭവം അരങ്ങേറിയ നിഘാസാന് 1993 മുതല് ബിജെപി ജയിക്കുന്ന നിയമസഭാ മണ്ഡലമാണ്. സംഭവത്തെ കുറിച്ച് പ്രാദേശിക ബിജെപി നേതാവ് ഇന്ത്യന് എക്സ്പ്രസിനോട് പറഞ്ഞതിങ്ങനെ ഡല്ഹിയിലെ കര്ഷക സമരം യുപിയില് വലിയ പ്രതിഫലനമുണ്ടാക്കിയില്ല. എന്നാല് ലഖിംപൂര് ഖേരി സംഭവത്തില് കര്ഷക രോഷം ഞങ്ങള്ക്കെതിരെയുണ്ട്. കാര്ഷികേതര മേഖലയിലെ അനുകമ്ബ വരെ അവര്ക്ക് ലഭിക്കുന്നുണ്ട്. ഭരണകക്ഷിക്ക് അതു നല്ലതാകില്ല.